Interfacie

In general, un interfacie es le puncto, le area, o le superficie ubi duo cosas de differente natura converge. In informatica, per extension, un interfacie es qualcunque medio qui permitte le interconnexion de duo processos differente con un unic proposito commun.

Nonobstante, le parola interfacie, depende del ambito in le qual illo es usate, etiam prende significationes specific:

In software, un interfacie de usator es le parte del programma informatic qui permitte le fluxo de information inter varie applicationes o inter le proprie programma e le usator. Metaphoricamente le interfacie es como un conversation inter le usator e le systema (o inter le usator e le designator). Durante plure annos le interaction esseva vidite como un dialogo homine-machina (pro laborar con un interfacie alphanumeric il esseva necessari de cognoscer le "linguage" del machina). Ab un perspectiva semiotic, le usator non "dialoga" con le systema sed con su creator.

In senso general, on pote definir un interfacie como le collection de commandos e methodos qui permitte le intercommunication del programma con qualcunque altere programma o elemento interne o externe. De facto, le periphericos es controlate a transverso de interfacies.

Categoria:Informatica